b'\n_START_ARTICLE_\nUrianchajai\n_START_PARAGRAPH_\nUrianchajai (mong. \xd0\xa3\xd1\x80\xd0\xb8\xd0\xb0\xd0\xbd\xd1\x85\xd0\xb0\xd0\xb9)\xc2\xa0\xe2\x80\x93 etnonimas, kuriuo mongolai apib\xc5\xabdino \xc4\xaf \xc5\xa1iaur\xc4\x99 nuo j\xc5\xb3 gyvenusias tautas. \xc5\xa0is terminas kelet\xc4\x85 kart\xc5\xb3 minimas Slaptojoje mongol\xc5\xb3 istorijoje._NEWLINE_XIII a. pers\xc5\xb3 istorikas Ra\xc5\xa1idas ad Dinas mini mi\xc5\xa1k\xc5\xb3 urianchajus, gyvenan\xc4\x8dius ber\xc5\xbeo to\xc5\xa1ies palapin\xc4\x97se, med\xc5\xbeiojan\xc4\x8dius su slid\xc4\x97mis ir besilaikan\xc4\x8dius atokiai taigoje nuo kit\xc5\xb3 taut\xc5\xb3._NEWLINE_XVIII a. mongolai urianchajais vadino visas Sibiro tautas, tiek samojed\xc5\xb3, tiek tiurk\xc5\xb3, tiek mongol\xc5\xb3 kilm\xc4\x97s. 1757\xc2\xa0m. \xc4\x8cing\xc5\xb3 dinastija savo \xc5\xbeemi\xc5\xb3 \xc5\xa1iaur\xc4\x97je \xc4\xafsteig\xc4\x97 kelet\xc4\x85 urianchaj\xc5\xb3 teritorij\xc5\xb3. Tuvius mongolai vadino Mon\xc4\x8dag uriachajais, Altajuje gyvenusias tautas, susijusias su oiratais vadino Altajaus urianchajais._NEWLINE_Urianchajais kai kuriuose senuose \xc5\xa1altiniuose vadinami jakutai, taip pat XIX a. buvo toks kalmuk\xc5\xb3 klanas.'